**Aanaar kieldâst lii uuccâmnáál Aldatipšoo toimâ 3.12.-31.12.2021 koskâsii ääigi**

Tooimâ soijimsaje lii taan tove tiervâsvuođâkuávdáá seŋgâuásádâh.

Seŋgâuásáduvâst láá 37 saijeed já tobbeen tipšoh kivkked puáccám já kuhháá puoccâm ulmuid. Kuhes kooskâi tiet seŋgâuásáduvâst adeleh maaŋgâid spesiaalpyecceetipšo tääsi palvâlusâid aanaarláid já huápulii tipšo tarbâšeijee olgopäikkikodáláid já olgoeennâmláid mađhâšeijeid. Seŋgâuásádâh hoittáá kocceem ehidij tme 16-8 já oholoopâi 24h. Aldatipšoo pargo seŋgâuásáduvâst lii kivkked puáccám já kuhháá puoccâm ulmui tipšo.

Tohálâšvuotâiähtu: Aldatipšoo tođhos. Mij vaattâp registeristem Valvira áámmátulmui kuávdášregisterân.

Pargoäigihäämi lii pajepargo já pargo lii kuulmâvuárupargo.

Pargokuáhtásâš pälkki lii 2207,18 €/mp. Palvâlemkoskâvuođâ iävtuh já pargokuáhtásâš pälkki meriduvvojeh SOTI sopâmuš mield já toos lasseen máksoo Aanaar-lase 3 %.

Keččâlemäigi lii 4 mp.

Ovdil tooimâ vuástáväldim kalga väljejum olmooš toimâttiđ tuhhiittettee tuáhtártuođâštus (T-luámáttâh) tiervâsvuođâtilestis. Pargoost váttoo njuámmootavdâlaavâ 48 § vaattâm puákuttâssyeji.

Aanaar kieldâ lii suovâttes pargosiärvus. Išedep viste finniimist.

Toimâ tiävdoo sopâmuš mield.

Lasetiäđuid adelává uásádâhhovdâ Maija Valjakka, puh. 040 043 7015 [maija.valjakka@inari.fi](mailto:maija.valjakka@inari.fi)

já lájádâstipšo hovdâ Katriina Halmeaho, puh. 040 622 7744 [katriina.halmeaho@inari.fi](mailto:katriina.halmeaho@inari.fi)

Tooimân puáhtá uuccâđ nuuvt, ete kuáđá ucâmuš Aanaar kieldâ šleđgâlii pargouuccâmpalvâlusân čujottâsâst www.kuntarekry.fi.

Jis ij lah máhđulâš toohâđ šleđgâlii ucâmuš, te ucâmuš kalga toimâttiđ poostâ peht: Inarin kunta, Sosiaali- ja terveysosasto/ Laitoshoidon johtaja Katriina Halmeaho, Piiskuntie 2, 99800 Ivalo. Kovertân merkkim: "hakemus lähihoitajan toimeen".

Tohálâšvuođâ čäittee tuođâštusâid sehe eres tuođâštusâid, moid occee haalijd keessiđ, kalga lahteđ Kuntarekry ucâmušân tâi vuolgâttiđ sierâ paajaabeln mainâšum postâčujottâsân.

Avelist 03.12.2021 Lájádâstipšo hovdâ